CELEX: 32014D0396
Language: sk
Date: 2014-06-24 00:00:00
Title: 2014/396/EÚ: Vykonávacie rozhodnutie Komisie z  24. júna 2014 , ktorým sa povoľuje umiestnenie pekárskeho droždia ( Saccharomyces cerevisiae ) ošetreného UV na trh ako novej zložky potravín podľa nariadenia Európskeho parlamentu a Rady (ES) č. 258/97 [oznámené pod číslom C(2014) 4114]

26.6.2014   
            
            
               SK
            
            
               Úradný vestník Európskej únie
            
            
               L 186/108
            
         VYKONÁVACIE ROZHODNUTIE KOMISIE
   z 24. júna 2014,
   ktorým sa povoľuje umiestnenie pekárskeho droždia (Saccharomyces cerevisiae) ošetreného UV na trh ako novej zložky potravín podľa nariadenia Európskeho parlamentu a Rady (ES) č. 258/97
   
      
         [oznámené pod číslom C(2014) 4114]
      
   
   (Iba francúzske znenie je autentické)
   
      (2014/396/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť Lallemand SAS požiadala 4. mája 2012 príslušné orgány Spojeného kráľovstva o povolenie umiestniť na trh pekárske droždie (Saccharomyces cerevisiae) ošetrené UV ako novú zložku potravín. Pekárske droždie ošetrené UV je určené na používanie pri výrobe kysnutého chleba, rožkov a jemného pečiva a vo výživových doplnkoch.
            
         
               (2)
            
            
               Príslušný orgán Spojeného kráľovstva zodpovedný za posudzovanie potravín vydal 31. augusta 2012 prvotnú hodnotiacu správu. V uvedenej správe dospel k záveru, že pekárske droždie ošetrené UV spĺňa kritériá pre nové potraviny stanovené v článku 3 ods. 1 nariadenia (ES) č. 258/97.
            
         
               (3)
            
            
               Komisia 11. septembra 2012 zaslala prvotnú hodnotiacu správu ostatným členským štátom.
            
         
               (4)
            
            
               V lehote 60 dní predpísanej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky.
            
         
               (5)
            
            
               Komisia sa 14. apríla 2013 obrátila na Európsky úrad pre bezpečnosť potravín (ďalej len „EFSA“) s požiadavkou vykonania dodatočného posúdenia pekárskeho droždia ošetreného UV ako novej zložky potravín v súlade s nariadením (ES) č. 258/97.
            
         
               (6)
            
            
               Dňa 12. decembra 2013 vo svojom „Vedeckom stanovisku k bezpečnosti pekárskeho droždia ošetreného UV a obohateného vitamínom D“ (Scientific Opinion on the safety of vitamin D-enriched UV-treated baker's yeast) (2) EFSA dospel k záveru, že pekárske droždie ošetrené UV so zvýšeným obsahom vitamínu D2 je pri navrhovaných podmienkach používania bezpečné.
            
         
               (7)
            
            
               Stanovisko preto poskytuje dostatočné dôvody na to, aby bolo možné konštatovať, že pekárske droždie ošetrené UV ako nová zložka potravín spĺňa kritériá stanovené v článku 3 ods. 1 nariadenia (ES) č. 258/97.
            
         
               (8)
            
            
               V smernici Európskeho parlamentu a Rady 2002/46/ES (3) a v nariadení Európskeho parlamentu a Rady (ES) č. 1925/2006 (4) sa stanovujú osobitné ustanovenia týkajúce sa používania vitamínov a minerálnych látok pridávaných do potravín a výživových doplnkov. Používanie pekárskeho droždia ošetreného UV by sa malo povoliť bez toho, aby boli dotknuté uvedené osobitné ustanovenia.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Pekárske droždie ošetrené UV uvedené v prílohe I možno umiestniť na trh v Únii ako novú zložku potravín na vymedzené použitia a v maximálnych prípustných množstvách stanovených v prílohe II bez toho, aby boli dotknuté ustanovenia smernice 2002/46/ES a nariadenia (ES) č. 1925/2006.
   Článok 2
   Označenie pekárskeho droždia ošetreného UV povoleného týmto rozhodnutím na etikete potravín, ktoré ho obsahujú, je „droždie s vitamínom D“ alebo „droždie s vitamínom D2“.
   Článok 3
   Toto rozhodnutie je určené spoločnosti Lallemand SAS, 19 Rue des Briquetiers BP 59, 31702 Blagnac Cedex, Francúzsko.
   
      V Bruseli 24. júna 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) (2014) 12(1):3520.
   
      (3)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      (4)  Nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (Ú. v. EÚ L 404, 30.12.2006, s. 26).
   
      PRÍLOHA I
      ŠPECIFIKÁCIA PEKÁRSKEHO DROŽDIA OŠETRENÉHO UV
      
         
            Definícia
         : Pekárske droždie (Saccharomyces cerevisiae) je ošetrené ultrafialovým svetlom, ktoré vyvoláva premenu ergosterolu na vitamín D2 (ergokalciferol). Obsah vitamínu D2 v koncentráte droždia sa pohybuje medzi 1 800 000 – 3 500 000 IU vitamínu D/100 g (450 – 875 μg/g).
      
         
            Opis
         : Žltohnedé, sypké granuly
      
         
            Vitamín D2
            
         : 
      
                  Chemický názov
               
               
                  (5Z,7E,22E)-3S-9,10-sekoergosta-5,7,10(19),22-tetraén-3-ol
               
            
                  Synonymum:
               
               
                  ergokalciferol
               
            
                  Číslo CAS
               
               
                  50-14-6
               
            
                  Molekulová hmotnosť
               
               
                  396,65 g/mol
               
            
         
            Mikrobiologické kritériá koncentrátu droždia
         : 
      
                  Koliformné baktérie
               
               
                  najviac 1 000/g
               
            
                  
                     Escherichia coli
                  
               
               
                  najviac 10/g
               
            
                  
                     Salmonella spp.
               
               
                  neprítomná v 25 g
               
            
   
      PRÍLOHA II
      POVOLENÉ POUŽITIA PEKÁRSKEHO DROŽDIA OŠETRENÉHO UV
      
                  Kategória potravín
               
               
                  Maximálne prípustné množstvá
               
            
                  Kysnutý chlieb a rožky
               
               
                  5 μg vitamínu D2/100 g konečného výrobku
               
            
                  Kysnuté jemné pečivo
               
               
                  5 μg vitamínu D2/100 g konečného výrobku
               
            
                  Výživové doplnky
               
               
                  5 μg vitamínu D2/deň